Olsbu med to V76-bankere på Bjerke
– Lome Brage sikter mot Elitkampen på Solvalla i slutten av mai og skal få noen fine løp før det. Han har ikke ideelle forutsetninger med årsdebut, full distanse og bakspor, men motstanden er helt riktig. Klaffer det bare litt med posisjonene, skal han normalt ha en fin sjanse, sier Olsbu, som også lar Gigant Invalley stå ugardert. Vidar Hop er denne omgangens nøkkelkusk, også han mener Lome Brage er en banker. Slik vurderer han de syv V76-løpene: V76-1: – Tre hester skiller seg klart ut. Min egen May Lucifer var tett i halsen og unnskyldt i årsdebuten, fungerte veldig fint i et jobb nylig og kan vinne med klaff. Hestene å slå blir Gentle Design og Tiffany T.G. som begge har åpnet karrieren på tiltalende vis. V76-2: – I et veldig uoversiktlig stallmannsløp tror jeg mest på trioen Opera, Sprov Hiljar og Trø Kato. Alle tre har dokumentert form. Bak disse tre anbefaler jeg bred gardering. V76-3: – Så å si alle kan vinne 4-årstjernen. Galileo så veldig fin ut i et hurtigjobb sammen med Sjø Kongen, som jeg skal kjøre. Begge kan vinne. Det kan også Kleppe Fanden, Moe Garm, Solvik Faksa, Tina Blessen og Ingbest. V76-4: – Vidåpent. Madonna O. satt bom fast i årsdebuten og er god på sitt beste. Tulle Toulouse debuterer i regi stall Westergaard. Selv kjører jeg Alongcameaspider som, var positiv sist. Tre av mange som kan vinne. V76-5: – Crisp Look har vært veldig bra til to strake seirer. Klar favoritt foran Double Spin som har stor kapasitet og Mc Vet som gjør en spennende årsdebut. Det samme gjør Canadian Rolls som jeg selv kjører. Han har fungert veldig fint i trening. V76-6: – Han er som regel godt forberedt etter pause, Lome Brage. Normalt slår han disse lett. Banker! V76-7: – Den det klaffer best for av Gigant Invalley og Flirtin Beach vinner trolig finalen. V76-omgangen kan du se direkte på VG.no eller trav.vg.no fra kl. 17.30. Våre eksperter setter også opp flere spennende andelslag til omgangen, og ikke minst lørdagens V75-omgang med tidenes norske jackpot. Andelslagene finner du på eksperten.vg.no. Onsdag er det også sesongåpning på Øvrevoll galoppbane. VG har ikke lenger tips til løpene på Øvrevoll, men du finner Rikstotos tips her. Her kan du levere VGs spillforslag til V76-omgangen på Bjerke eller sette opp ditt eget Lite V76-forslag (store bokstaver): 350 kroner Stort V76-forslag (over streken): 1680 kroner V76-1 (2100 m auto): 2 GENTLE DESIGN 4 MAY LUCIFER 1 Tiffany T.G. 7 Concon W. ----------------------- 3 Millrookie 11 Soldier Boy E.P. 8 Bahama Classic 9 Impression 12 Cest si Bon 5 Whatagiant 6 Moni Amoure Favoritten: Gentle Design er ubeseiret på sine to starter i Danmark hittil i karrieren. Begge gangene har Jan Dahlgaard-traveren vunnet enkelt. Treneren tror hun kan tilhøre en av de beste hoppene i årgangen i løpet av året. Det sier ikke rent lite om hvilke ambisjoner man har med denne traveren, som fort kan være en vinner her. Outsiderne: Tiffany T.G. vant greit fra tet i debuten i fjor høst. Trengte nok løpet etter pause sist. Selv om hun fikk dødens drøye sisterunden burde hun kanskje vært litt hvassere. Men med det løpet i kroppen og fra en fin utgangsposisjon, kan hun fort ende blant de tre. Luringen: May Lucifer skuffet i årsdebuten sist, men var unnskyldt da han var tett i halsen. Søvik-traveren innledet karrieren med to strake seirer, men skuffet litt i starten etter. Vi tror han kan løse bra bak bilen, og skulle han komme foran stiger sjansene. Startsiden: Relativt urutinerte hester, men May Lucifer, Gentle Design og Tiffany T.G. kan nok alle løse bra om de blir laddet med. Vi tror i alle fall at en av dem sitter tidlig i tet. V76-2 (1609 m auto): 5 OPERA 6 SPROV HILJAR 2 TRØ KATO 11 MAKS MOLLYN 4 MIRA ----------------------- 3 Ty Lea 7 Ty Linn 10 Løvland Spøken 8 Løkki Bo 1 Prins Odin 9 Diksidiva 12 Hornnes Vilje Favoritten: Opera holdt knepent unna fra tet etter pause sist og er nok ytterligere forbedret med det løpet i kroppen. Hun kjemper stort sett alltid i toppen og skal regnes med en bra sjanse igjen. På sine 14 starter hittil i karrieren har hun tatt syv seirer og fem annenplasser. Outsiderne: Trø Kato var uheldig og feilet bort en trippelplass sist. Tapte kun knepent for Sprov Hiljar gangen før. Også han kan ventes forbedret med løpet sist i kroppen. Feilfritt og på sitt beste er han aktuell blant de tre. Luringen: Sprov Hiljar avsluttet bra sist, men fikk for langt frem til Pave Odin som var overlegen foran Maks Mollyn. Nest sist ble det helt feil med en dårlig start fra tillegg. Tredje sist var han veldig god. Tross dødens vant han knepent foran Trø Kato. Skulle favoritten ha en dårlig dag, er han en av dem som står klare til å overta. Startsiden: Mira er kjapp fra start. Opera kan muligens få overta. V76-3 (2100 m auto): 4 KLEPPE FANDEN 2 MOE GARM 6 INGBEST 3 GALILEO 8 SJØ KONGEN 1 SOLVIK FAKSA 7 TINA BLESSEN ----------------------- 5 Alm Sander Favoritten: Kleppe Fanden var uheldig som storfavoritt i Telemarksløpet sist. Feilet to ganger, men kom sterkt tilbake til fjerde. Står 20 m bedre til kontra vinneren Solvik Faksa nå. Gangen før i H.M. Kongens pokalløp var han overlegen foran Moe Garm. Feilfritt og med klaff skal han ha en god vinnersjanse. Outsiderne: Moe Garm tapte kun for Solvik Faksa, som sto 20 m foran, i Telemarksløpet sist og for Kleppe Fanden i Kongepokalløpet gangen før. Tok seg av Kaare Krosbys minneløp tredje sist, dog i billig lag. Skal regnes blant de tre igjen. Luringen: Ingbest har skuffet i sine to starter i år, men kommer nå ut i Tom Erik Solbergs regi og har trent fint. Fjorårets vinner av Kriteriet, Biri Oppdretningsløp og Sørlandets 3-årscup kan være klart forbedret. Dotterud Teddy-sønnen er kjapp fra start og kan stikke til tet. På sitt beste kan han holde unna igjen. En stor outsider. Startsiden: Solvik Faksa er kjapp ut, men det spørs om hun kan eller vil svare Ingbest. Galileo og Moe Garm er heller ingen sinker. V76-4 (2140 m volte): 7 MADONNA O. 8 TULLE TOULOUSE 11 Chica N.L. 2 Alongcameaspider ----------------------- 10 Zenit Sun 1 Valcyrie Simoni 5 Miss Endurance 3 Envision 6 Sentry Holmsminde 4 Sweet Stamina 9 Sibylla Favoritten: Madonna O. var solid i noen løp i fjor som 3-åring. Hun var meget bra toer fra dødens i Märtha-løpet etter å ha vunnet kvalifiseringen. Ble toer i en hoppe-Kriterie-kvalifisering, men burde holdt unna for Princess Endurance da. Skuffet i finalen og i Oaks-kvalifiseringen etter det og fikk en pause. I årsdebuten på Charlottenlund sist ble hun sittende fast med alt igjen. Dahlgaard-traveren er kjapp fra start og kan lede hele veien. Outsiderne: Tulle Toulouse har gått fine løp i Sverige og kommer nå ut i Westergaard-regi. Feilfritt tror vi hun kjemper i toppen på direkten. Luringen: Chica N.L. var klart forbedret sist etter noe middelmådige prestasjoner. Da avsluttet hun flott til fjerde i et løp Gematria vant og var ikke langt bak annenhesten Indoor Voices. Hun møter ingen av deres kaliber her og kan overraske om favoritten skulle ha en dårlig dag. Startsiden: Vi tror Madonna O. kan få overta, men Valcyrie Simoni, Miss Endurance og Sentry Holmsminde kan alle løse bra. V76-5 (2600 m auto): 12 MC VET 10 DOUBLE SPIN 1 ROYALDOODLE 8 CANADIAN ROLLS 2 CRISP LOOK 9 Escape Boko ----------------------- 11 Muscle Field 6 Thunder Lins 7 Aragorn Wibb 5 Arwen Jaam 3 Lighthouse West Favoritten: Mc Vet kommer ut etter pause, men har trent fint. Trenger nok et løp i kroppen før han er på topp, men bare det blir litt tempo er han god nok til å runde alle, vel og merke feilfritt. Outsiderne: Double Spin slet på de krappe svingene på Momarken sist, men avsluttet bra til tredje bak Alfred Nosto og Zoot Va Bene. Har fordel av Bjerke-ovalen og kjemper i fremste rekke. Luringen: Royaldoodle endte uplassert sist, men var uheldig og ble sittende fast med alt igjen i et langløp i V75, som ble vunnet av Urkas Gilbak foran Whatsoflying S.S. Blir normalt overflydd og står i fare for å bli sittende fast igjen. Men løser det seg kan han kjempe i fremste rekke. Lang distanse viste han sist at ikke er noe problem. Startsiden: Arwen Jaam er veldig kjapp og kan overfly Crisp Look og Lighthouse West. V76-6 (2100 m auto): 10 LOME BRAGE ----------------------- 6 Norheim Faksen 9 Tekno Jerken 1 Timian Scott 7 Solør Stegg 4 Hellin Faxen 3 Norheim Jærv 5 Brenne Rødi 8 Særpefanten 2 Nordlirappen Favoritten: Lome Brage er den klart beste hesten, men bakspor, full distanse og årsdebut trekker ned. Det store siktemålet er Elitkampen på Solvalla i mai, og han skal matches opp i mot det. Meningen er at han skal få et fint løp første gang ut og kjøre på sisterunden. Klaffer det med tempo og posisjoner, kan han runde til seier, men han er ikke noe sikkert kort første gang ut. Åpent bak. Outsiderne: Tekno Jerken sto på godkjent til annen bak Wik Stjernen sist. Hadde trafikkproblemer i de to foregående startene. Har fordel av distansen. Aktuell blant de tre. Luringen: Norheim Faksen ble det helt feil for sist da han ble stri i dødens. Gikk godkjent nest sist, selv om han burde vært litt hvassere til slutt. Tredje sist ble han sittende fast i Jacob Meyers pokalløp som ble vunnet av Månprinsen A.M. foran Fjord Jerven. Om formen er intakt og det klaffer med løpsopplegget, kan han muligens true storfavoritten. Startsiden: Hellin Faxen, Norheim Jærv, Norheim Faksen og Særpefanten kan løse bra. V76-7 (2100 m auto): 7 GIGANT INVALLEY ----------------------- 8 Flirtin Beach 2 Luzifer 10 Avalon 4 Windy Ammik 5 Fantasy d'Estino 6 Recommendational 12 Mymanyyouare 9 Republique 3 Kenni Island 11 Mc Dreamy 1 Millgoer Favoritten: Gigant Invalley sto på bra til tredje etter en tøff åpning fra en dårlig utgangsposisjon på Åby sist. Var litt dorsk fra tet i de to foregående seiersløpene. Møter helt riktig selskap, men har noen raske på innsiden. Bare han ikke blir hengende for lenge i sporene kan han vinne igjen. Outsiderne: Luzifer var god til seier etter lang pause sist og er normalt ytterligere forbedret nå. Er hardt ute grunnlagsmessig, men fra et fint spor er han trippelaktuell. Luringen: Flirtin Beach er hovedutfordrer. Avsluttet flott til seier foran Dribbling sist. Startsiden: Luzifer og Windy Ammik er nok best gang, men slipper muligens til Gigant Invalley om han blir offensivt kjørt.
VGs travekspert Anders Olsbu lar både Lome Brage og Gigant Invalley stå ugarderte i V76-omgangen på Bjerke.